આપના રાષ્ટ્રીય પ્રવક્તા આશુતોષે ભાજપ પર આરોપ મૂકતા કહ્યું છે કે ભાજપ રામના નામ પર રાજનીતિ કરી રહ્યું છે. પણ ભાજપ રામની પણ ના થઇ શકી. તેમણે કહ્યું કે બાબરી-રામ મંદિર મામલે ભાજપે વિવાદ દૂર કરવા માટે 20 કરોડમાં સોદો કર્યો છે. આપ પ્રવક્તા આશુતોષે આ વાત પાર્ટીના નેતા નમ્રતા શ્રીવાસ્તવના ચૂંટણી અભિયાન દરમિયાન આયોજીત પ્રેસવાર્તામાં કહી હતી. તેમણે કહ્યું કે લોકોએ સુપ્રીમ કોર્ટનો જ નિર્ણય માનવો જોઇએ. કારણ કે સુપ્રીમ કોર્ટ યોગ્ય સમયે યોગ્ય નિર્ણય લે છે. સાથે જ તેમણે યોગી સરકાર પર ટિપ્પણી કરતા કહ્યું કે કમીશન ખાવા ચક્કરના લીધે ગોરખપુર બીઆરડી મેડિકલ કોલેજમાં ઓક્સિજનની સપ્લાય પહોંચાડવામાં નહતી આવી જેના કારણે અનેક બાળકોએ જીવ ગુમાવ્યો છે.